Kwamitin Lafiya Ya Bukaci A Rika Yiwa Wadanda Suka Manyanta Gwajin Cutar HIV
Yuni 24, 2013
Wani ma'aikacin asibiti yana bayani
Wani kwamiti a Amurka yayi kira ga kowanne ba-Amurke tsakanin shekara 15 zuwa 65 yayi gwajin cutar HIV, domin kiyayesu daga hatsarin kamuwa da cutar. Bisa ga cewar kwamitin wannan kuma zai rage irin yadda mutane suka daukar cutar.
WASHINGTON, D.C — Wani kwamiti a Amurka yayi kira ga kowanne ba-Amurke tsakanin shekara 15 zuwa 65 yayi gwajin cutar HIV, domin kiyayesu daga hatsarin kamuwa da cutar. Bisa ga cewar kwamitin wannan kuma zai rage irin yadda mutane suka daukar cutar.
Shugabannin kwamitin kwamitin gwamnati ne da ya kunshi likitoci da masanan kimiya da ake kira “USPSTF” a takaice, wanda suka hada kai domin bada hanyoyin kariyar cututtuka da kuma yin gwaje-gwaje suka bada wannan shawarar.
Kwamitin USPSTF ya bayar da wannan shawarar ne a shekara ta 2005 tare da bukatar ganin ana gwada mutanen dake da hatsarin kamuwa da cutar.
Amma masana sun bada shawarar yin sauyin da zai karfafa yin gwajin a matsayin hanyar kariya dake karkashin wannan doka.
Dokar lafiya ta Shugaba Obama, ta bukaci masu gwajin su bi umurnin kwamitin. Yanzu dokar lafiya ta bada ikon yin gwaji ga kowanne mutum tsakanin shekara 15 zuwa 65, wadanda ke da hatsarin kamuwa da cutar.
Nigeriya Tafi Yawan Masu Ciwon Suga A Africa
Mun Kuduri Aniyar Kawar Da Polio A Shekarar Nan
Za’a Iya Shawo kan Cutar Shan Inna Kafin Shekara Ta 2018